12/06/2012 | Administración LocalMunicipal
Oleiros
Área Económica
Aprobación definitiva ordenanza fiscal nº 31 e modificacións da ordenanza fiscal nº 3

Na sesión extraordinaria do Concello Pleno que tivo lugar o 31 de marzo do 2012, adoptouse acordo de aprobación provisional de ordenación e imposición dunha nova taxa por estacionamento de vehículos de tracción mecánica nas vías públicas municipais e de regulación do estacionamento (Ordenanza Fiscal nº 31) e de modificación do título da Ordenanza Fiscal nº 3 e dos artigos 1º, 2º, 5º, 6º, 8º, 9º, 10º e 11º. O texto da Ordenanza Fiscal nº 31 é o seguinte: En uso das facultades concedidas polos artigos 4 e 106 da Lei 7/1985, de 2 de abril, reguladora das bases de réxime local, e de conformidade co disposto nos artigos 15 a 19 do texto refundido da Lei reguladora das Facendas Locais, aprobado por Real decreto lexislativo 2/2004, do 5 de marzo, este Concello establece a taxa por estacionamento de vehículos de tracción mecánica nas vías públicas municipais e de regulación e control do estacionamento, que se rexerá pola presente Ordenanza fiscal, cuxas normas atenden ao prevido nos artigos 20 e seguintes do citado texto refundido. Constitúe o feito impoñible da taxa a utilización privativa ou o aproveitamento especial do dominio público local que se produce cando estacionan vehículos de tracción mecánica nas rúas e zonas que integran a Zona de estacionamento regulado, determinadas polo artigo 3º da Ordenanza municipal reguladora do servizo de estacionamento regulado na vía pública do municipio de Oleiros. Para os efectos de esixibilidade desta Taxa, entenderase por estacionamento toda inmobilización dun vehículo cuxa duración exceda de dous minutos, sempre que non estea motivada por imperativos da circulación. Non está suxeito á taxa o estacionamento dos seguintes vehículos: a) Os vehículos que se encontren incluídos no padrón municipal do imposto sobre vehículos de tracción mecánica e a cuxo/a propietario/a lle fose concedida a autorización pertinente. b) As motocicletas, ciclos, ciclomotores e bicicletas, que deberán facelo, nas zonas dispostas para eles. c) Os vehículos estacionados en zonas reservadas para a súa categoría ou actividade. d) Os vehículos nos que se estean a realizar operacións de carga e descarga, na zona sinalada a tal fin e dentro do horario marcado. e) Os vehículos en servizo oficial, debidamente identificados, propiedade de organismos do Estado, comunidade autónoma, provincia ou municipio, que estean destinados directa e exclusivamente á prestación dos servizos públicos da súa competencia, cando estean a realizar tales servizos, así como os de compañías prestadoras de servizos públicos necesarios, polo tempo indispensable para realizar o seu labor. f) Os vehículos destinados á asistencia sanitaria que pertenzan á Seguridade Social ou á Cruz Vermella Española e as ambulancias, mentres estean a prestar servizo. g) Os vehículos propiedade de persoas discapacitadas, cando estean en posesión da correspondente autorización especial que expide a Administración Municipal. h) Os autotaxis, cando o/a condutor/a estea presente, en prestación de servizos de aluguer. Son suxeitos pasivos da taxa, a título de contribuínte, as persoas condutoras dos vehículos estacionados nas vías públicas, nas zonas para o efecto reservadas. Responderán solidariamente do pago da taxa, a persoa propietaria do vehículo estacionado, entendendo por tal, quen figure como titular deste no permiso de circulación do vehículo. Non se concederán máis exencións ou bonificacións que as previstas nas leis ou as derivadas da aplicación dos tratados ou convenios internacionais. As tarifas da taxa serán as seguintes: 1 hora. 0,50 € 2 horas. 1,00 € 3 horas. 2,00 € 4 horas. 3,00 € 1 día (máximo). 5,00 €. Tarifa postpagable, por detención do proceso sancionador iniciado por exceder o tempo de estacionamento aboado, antes de transcorrido o prazo dunha hora: 3,00 €. Tarifa postpagable, por detención do proceso sancionador iniciado por non ter ticket e anular dentro do mesmo día: 8,00 €. A taxa devindícase no momento en que se efectúe o estacionamento nas zonas determinadas pola Ordenanza municipal reguladora do servizo de estacionamento regulado na vía pública do Concello de Oleiros. O período impositivo comprenderá desde que se efectúe o estacionamento ata a retirada do vehículo.1.- A taxa esixirase en réxime de autoliquidación.2.- A taxa deberase pagar no momento de inicio do devandito estacionamento. O pagamento efectuarase nas máquinas expendedoras de billetes acreditativos do pagamento realizado, instaladas nas vías públicas, debendo figurar, durante o tempo de estacionamento o devandito billete na parte interior do parabrisas, de forma totalmente visible desde o exterior.3.- As tarxetas ou tickets pospagables por detención do proceso sancionador serven de xustificante durante a hora seguinte á finalización do período cuberto polos tickets de estacionamento e invalida a denuncia por infracción que puidese formular exclusivamente por superar este horario. Estas tarxetas ou tickets pospagables poderanse adquirir nas mesmas máquinas expendedoras de tickets instaladas na vía pública e nos lugares que para o efecto se habiliten.4.- A Alcaldía aprobará o modelo oficial dos distintivos, tickets de estacionamento e tarxetas. En todo o relativo a infraccións tributarias e ás súas distintas cualificacións, así como ás sancións que ás mesmas correspondan aplicarase o disposto na vixente Lei xeral tributaria, sen prexuízo da aplicación do disposto na Ordenanza reguladora do servizo de estacionamento regulado na vía pública do municipio de Oleiros. A presente ordenanza entrará en vigor a partir da publicación no B. O. P., permanecendo en vigor ata a súa modificación ou derrogación expresa. Faise constar que a presente ordenanza foi aprobada provisionalmente polo Concello Pleno, en sesión celebrada o día 31 de marzo do 2012, publicándose o seu texto íntegro no B. O. P. nº. do día. A redacción do título e artigos modificados da Ordenanza Fiscal nº 3 é a seguinte: O título da Ordenanza fiscal pasará a ser: Ordenanza Fiscal nº 3, reguladora da Taxa por licenzas urbanísticas, declaracións responsables e comunicacións previas. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, Reguladora das Bases de Réxime Local, e de conformidade co disposto nos artigos 15 a 19 do Texto Refundido da Lei Reguladora das Facendas Locais (RD Lexislativo 2/2004 de 5 de marzo), este Concello establece a “Taxa por licenzas urbanísticas, declaracións responsables e comunicacións previas”, que se rexerá pola presente Ordenanza Fiscal, onde as citadas normas atenden ao disposto no artigo 57 do citado Texto Refundido. Constitúe o feito impoñible da Taxa a actividade municipal, técnica e administrativa, tendente a verificar se os actos de edificación e uso do solo a que se refiere o artigo 194 da Lei 9/2002, de 30 de decembro, de ordeación urbanística e protección do medio rural de Galicia, e que se realicen no térmo Municipal, axústanse as normas urbanísticas, de edificación e policía previstas na citada Lei e no Plan Xeral de Ordenación Urbana deste Concello, ben se trate de actuacións suxeitas a réxime de autorización ou licenza, a declaración responsable ou a autorización previa, segundo o establecido na Ordenanza municipal reguladora do procedemento de intervención e control na execución de obras ou ejercicio de actividades e servizos, aprobada definitivamente en sesión plenaria de 30 de setembro do 2010. Constitúe a base impoñible da Taxa: a) Nas demolicións de construccións, movementos de terra, parcelacións, segregacións e cimbra de árbores, o número de servizos prestados. b) Nas obras menores non necesitadas de proxecto técnico e que en ningún caso teñan un orzamento de execución material superior a 30.000 €; o orzamento de execución material das obras. c) Nas obras de construcción, rehabilitación, ampliación, modificación ou reforma de edificios e instalacións que estean cualificadas de obras maiores, ou en todo caso cando o seu orzamento de execución supere os 30.000 €: c.1) No caso de edificacións unifamiliares, o número de servizos prestados c.2) No caso de edificacións plurifamiliares, naves ou instalacións industriais ou comerciais ou outras edificacións diferentes ás contidas no apartado c.1); a superficie construída, rehabilitada, ampliada, modificada ou reformada. d) Nas declaracións responsables para a primeira ocupación de edificacións unifamiliares e plurifamiliares; instalacións industriais e comerciais ou doutras instalacións diferentes a aquelas, a superficie.1.- De conformidade coas limitacións sinaladas polo artigo 24 do texto refundido da Lei reguladora das facendas locais (RD lexislativo 2/2004 de 5 de marzo), establécense as tarifas da taxa seguintes: a) Demolición de construcións e movementos de terras: 74,85 € b) Parcelacións e segregacións; por cada unidade parcelada:55,43 € c) Cimbra de árbores: 72,06 € d) Obras menores non necesitadas de proxecto técnico e que en ningún caso teñan un orzamento de execución material superior a 30.000 €: · d.1. con orzamento de ex. material de ata 3005´06 €: 37,42 € · d.2.- con orzamento de ex. material comprendido entre 3005´07 e 6010´12 €: 74,85 € · d.3- con orzamento de ex. material comprendido entre 6010´13 e 12.020´24 €: 112,28 € · d.4.-con orzamento de ex. material comprendido entre 12.020´25 e 30.000 €: 187,14 € e) Obras de construcción, rehabilitación, ampliación, modificación ou reforma de edificios e instalacións que estean cualificadas de obras maiores, ou en todo caso cando o seu orzamento de execución supere os 30.000 €: · e.1.-por cada edificación unifamiliar: 224,56 € · e.2.-por cada edificación plurifamiliar: 1´12 €/m², obxecto da taxa · e.3.-por cada nave ou instalación industrial ou comercial ou outra edificación diferente ás contidas nos subapartados anteriores (e.1. e e.2.): 0´56 €/m2, obxecto da taxa f) Declaración responsable para a ocupación de edificacións e instalacións, por cada vivenda ou local: f.1.-de edificacións unifamiliares e plurifamiliares: · f.1.1.-de superficie de ata 100 m2: 89,83 € · f.1.2.-de sup. comprendida entre 101 e 150 m2: 112,28 € · f.1.3.-de sup. comprendida entre 151 e 250 m2: 149,71 € · f.1.4.-de superficie igual ou superior a 251 m2: 224,56 € f.2.- de naves e instalacións industriais e comerciais ou doutras edificacións ou instalacións diferentes ás contempladas no apartado anterior (f.1.): · -f.2.1. Os 200 primeiros m2: 224,56 € · Por cada m² adicional: 0´38 €/m2“. 1.- Devéngase a Taxa e nace a obriga de contribuír, cando se inicie a actividade municipal que constitúe o seu feito impoñible. A estes efectos, entenderase iniciada dita actividade, na data de presentación da oportuna solicitude da licencia urbanística, comunicación previa ou declaración responsable se o suxeito pasivo formulase expresamente algunha destas.2.- Cando as obras se iniciaran ou executaran sen obter a oportuna licencia ou sin presentar a comunicación previa ou a declaración responsable, a Taxa devengarase cando se inicie efectivamente a actividade municipal conducente a determinar se a obra en cuestión e ou non autorizable ou conforme, con independencia da iniciación do expediente administrativo que poida instruírse para a autorización desas obras ou a sua demolición se non foran autorizables.3.- A obrigación de contribuír, unha vez nacida, non se verá afectada en modo algún pola denegación da licencia solicitada, ou pola concesión de ésta condicionada a modificación do proxecto presentado, nin pola renuncia ou desistimento do solicitante, unha vez concedida a licenza.4.- No suposto de arquivo da solicitude tramitado ao amparo do artigo 14, nos termos dos parrágrafos 6, 7 e 8 da Ordenanza municipal reguladora do procedemento de intervención e control na execución de obras ou exercicio de actividades ou servizos, o suxeito pasivo terá dereito á devolución dun 80% do importe das taxas previamente ingresadas.1.- As persoas interesadas na obtención dunha licenza de obra, declaración responsable ou comunicación previa presentarán previamente no Rexistro Xeral, a oportuna solicitude, declaración ou comunicación, acompañando en caso de licenza, certificado visado polo Colexio Oficial respectivo, coa especificación detallada na natureza da obra e lugar de emprazamento, na que conste o importe estimado da obra, medicións e destino do edificio. No suposto de declaración responsable ou comunicación previa acompañarán a documentación establecida pola Ordenanza municipal reguladora do procedemento de intervención e control na execución de obras ou exercicio de actividades ou servizos.2.- Cando se trate de licenza, declaración responsable ou comunicación previa para aqueles actos nos que non sexa esixible a formulación de proxecto suscrito polo técnico competente, á solicitude acompañarase un Orzamento das obras a realizar, así como unha descripción detallada da superficie afectada, número de departamentos, materiais a emplear e, en xeral, das características da obra ou acto, cos datos que permitan comprobar o custo daquelas.3.- Se despois de formulada a solicitude de licencia, presentada a declaración responsable ou comunicación previa, modifícase ou amplíase o proxecto, deberá poñerse en coñecemento da Administración Municipal, acompañando o orzamento ou o reformado, e no seu caso planos e memorias da modificación ou ampliación. a) O peticionario acompañará á solicitude de licenza, á declaración responsable ou comunicación previa, xustificante de autoliquidar a Taxa e ingresar o importe resultante na Oficina de Xestión Tributaria e Recadación ou Entidades Colaboradoras, tendo a liquidación tributaria así practicada o carácter de provisional e estando suxeita a posterior comprobación administrativa. b) Unha vez rematadas as obras, a Administración Municipal poderá comprobar o custo real e efectivo das mesmas, e á vista do resultado de tal comprobación, practicará a liquidación que proceda, con deducción do importe ingresado por autoliquidación ou liquidación de carácter provisional ou se procederá á devolución dos importes indebidamente ingresados. c) Toda as liquidacións que se practiquen serán notificadas ao suxeito pasivo para o seu ingreso directo nas Arcas Municipais, utilizando os medios de pago e os prazos que sinala o Regulamento Xeral de Recadación. En todo o relativo á cualificación de infraccións tributarias, así como das sancións que as mesmas correspondan en cada caso, estarase ao disposto nos artigos 178 e seguintes da Lei Xeral Tributaria e nas demáis disposicións que a desenrrolan. De conformidade co disposto no artigo 17 do texto refundido da Lei reguladora das Facendas Locais, ponse en xeral coñecemento que os citados acordos quedan definitivamente aprobados, conforme ao artigo de referencia. Oleiros, a 31 de maio do 2012 O ALCALDE-PRESIDENTE Asdo.: Ángel García Seoane